text: ড. মোহাম্মদ সেলিম (১৯৪০-২০১৫) বাংলাদেশ আওয়ামীলীগের রাজনীতিবিদ এবং সিরাজগঞ্জ-১ আসনের সাবেক সাংসদ। তিনি ১৯৯৬ সালের উপ নির্বাচনে সংসদ সদস্য নির্বাচিত হন। এছাড়াও তিনি বাংলাদেশ আওয়ামী লীগের প্রেসিডিয়াম সদস্য ও উপদেষ্টা মণ্ডলীর সদস্য হিসেবে দায়িত্ব পালন করেছেন।
  
  জন্ম ও প্রাথমিক জীবন 
  মোহাম্মদ সেলিম ১৯৪০ সালে সিরাজগঞ্জ জেলার কাজীপুর উপজেলায় জন্মগ্রহণ করেন। তার পিতা শহীদ ক্যাপ্টেন এম মনসুর আলী  এবং মাতা আমেনা মনসুর।
  
  রাজনৈতিক ও কর্মজীবন 
  মোহাম্মদ সেলিম বাংলাদেশ আওয়ামী লীগের প্রেসিডিয়াম সদস্য ও উপদেষ্টা মণ্ডলীর সদস্য হিসেবে দায়িত্ব পালন ছাড়াও বঙ্গবন্ধু পরিষদের প্রতিষ্ঠাতা সদস্য হিসেবে দায়িত্ব পালন করেন। তিনি ১৯৯৬ সালের উপ-নির্বাচনে সিরাজগঞ্জ-১ আসন থেকে সংসদ সদস্য নির্বাচিত হন। ১৯৯৮ সালে তিনি পররাষ্ট্র মন্ত্রণালয় সম্পর্কিত সংসদীয় কমিটির সভাপতি নির্বাচিত হন। ২০০১ সালের নির্বাচনে সিরাজগঞ্জ-১ ও সিরাজগঞ্জ-২ আসনে নির্বাচন করে তিনি মোহাম্মদ নাসিমের কাছে পরাজিত হয়েছিলেন।
  
  পারিবারিক জীবন 
  মোহাম্মদ সেলিম পারিবারিক জীবনে বিবাহিত এবং এক ছেলে ও এক মেয়ের জনক এবং আওয়ামী লীগ প্রেসিডিয়াম সদস্য ও সাবেক মন্ত্রী মোহাম্মদ নাসিমের বড় ভাই। তার ছেলের নাম শেহেরিন সেলিম রিপন।
  
  মৃত্যু 
  মোহাম্মদ সেলিম ২২ জানুয়ারি ২০১৫ সালে লন্ডনে চিকিৎসাধীন অবস্থায় মৃত্যুবরণ করেন।
  
  আরও দেখুন 
  
   সপ্তম জাতীয় সংসদ সদস্যদের তালিকা
  
  তথ্যসূত্র
  
  বহিঃসংযোগ 
  
   সপ্তম জাতীয় সংসদ সদস্যদের তালিকা –জাতীয় সংসদ
  
  বিষয়শ্রেণী:২০১৫-এ মৃত্যু
  বিষয়শ্রেণী:সিরাজগঞ্জ জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:১৯৪০-এ জন্ম
  বিষয়শ্রেণী:সপ্তম জাতীয় সংসদ সদস্য
title: মোহাম্মদ সেলিম (রাজনীতিবিদ)